EkBass/fiwiki-20250220-pages-articles huggingface dataset:
Fredrik II (Saksi)

Fredrik II Lempeämielinen (; 22. elokuuta 1411 tai 1412 Leipzig – 7. syyskuuta 1464 Leipzig)Frederick II Encyclopædia Britannica Online Academic Edition. Viitattu 23.9.2017.Friedrich II. der Sanftmütige Deutsche Biographie. Viitattu 24.9.2017. oli Saksin vaaliruhtinas vuosina 1428–1464. Fredrik II oli vaaliruhtinas Fredrik I Sotaisan vanhin poika. Isänsä kuoltua vuonna 1428 hän peri vaaliruhtinaan arvon yksin, mutta muut hallitusasiat jaettiin hänen ja hänen kolmen veljensä kesken.Nordisk familjebok (1908), s. 1306 Runeberg.org. Viitattu 23.9.2017. Fredrik II jatkoi aluksi isänsä sotaa hussilaisia vastaan, mutta vuoden 1431 tappiollisen Tausin taistelun jälkeen hän solmi seuraavana vuonna erillisrauhan. Hän tosin osallistui vielä yhteen taisteluun hussilaisia vastaan vuonna 1438. Fredrik sai vuonna 1439 liitettyä Meissenin linnakreivikunnan osaksi Saksia. Yhden veljensä kuoltua ja toisen siirryttyä piispaksi Fredrik II ajautui valtataisteluun jäljelle jääneen veljensä, Thüringenin rajakreivi Vilhelm III:n kanssa. He kiistelivät vuonna 1440 yhdessä perimästään Thüringenin maakreivikunnasta ja heidän välilleen puhkesi vuonna 1446 viisi vuotta kestänyt Saksin veljessota. Fredrik II perusti Saksiin säännöllisesti kokoontuvat maapäivät. Fredrik II:n puoliso oli Itävallan herttua Ernstin tytär Margareeta. Heidän poikiaan olivat vaaliruhtinas Ernst ja herttua Albrekt, joiden kesken valtakunta jaettiin Fredrik II:n kuoltua. Molemmat pojat joutuivat vuonna 1455 niin sanotun ”Saksin prinssiryöstön” (Prinzenraub) uhreiksi, mutta heidät saatiin pian vapautettua sieppaajana toimineen ritarin jäätyä kiinni. ==Lähteet== ==Aiheesta muualla== Luokka:Saksin vaaliruhtinaat Luokka:Vuonna 1411 syntyneet Luokka:Vuonna 1464 kuolleet
Ernst (Saksi)

Ernst (24. maaliskuuta 1441 – 26. elokuuta 1486 Colditz)Karlheinz Blaschke: Ernst Neue Deutsche Biographie (1959), Deutsche Biographie. Viitattu 24.9.2017. oli Saksin vaaliruhtinas vuosina 1464–1486. Hänestä polveutuu Wettinin hallitsijasuvun niin sanottu ernestiläinen haara. Ernstin isä oli vaaliruhtinas Fredrik II. Hän oli lapsena vuonna 1455 toinen niin sanotun ”Saksin prinssiryöstön” (Prinzenraub) uhreista. Fredrik II:n kuoltua vuonna 1464 Ernst peri vaaliruhtinaan arvon, mutta jakoi muuten valtakuntansa hallinnon veljensä Albrektin kanssa. Vuonna 1485 valtakunta jaettiin kahtia veljesten kesken, jolloin Ernst sai pääosan Thüringeniä ja hänelle jäi vaaliruhtinaan arvo. Ernstistä tuli sukunsa ernestiläisen linjan ja Albrektista albertilaisen linjan kantaisä.Nordisk familjebok (1907), s. 830 Runeberg.org. Viitattu 24.9.2017. Ernstin puoliso oli Baijerin herttua Albrekt III:n tytär Elisabet. Heidän vanhin poikansa oli vaaliruhtinas Fredrik Viisas. ==Lähteet== ==Aiheesta muualla== Luokka:Saksin vaaliruhtinaat Luokka:Vuonna 1441 syntyneet Luokka:Vuonna 1486 kuolleet
Gekkan Shōnen Magazine

Gekkan Shōnen Magazine () on japanilainen shōnen-mangalehti, jota julkaisee Kōdansha. Vuonna 2009 lehden levikki oli 904 084. == Lähteet == Luokka:Japanilaiset mangalehdet Luokka:Shōnen
Cankao Xiaoxi

Cankao Xiaoxi (; suom. 'Referenssiuutiset') on Kiinassa julkaistava kiinankielinen sanomalehti. Maailman sanomalehtien ja uutiskustantajien liiton (WAN-IFRA, 2016) yhteenvedon mukaan Cankao Xiaoxi oli maailman seitsemänneksi laajalevikkisin sanomalehti 3,073 miljoonan numeron levikillään (2015). Se on levikiltään Kansan päivälehteä suurempi kiinalainen sanomalehti. Vuonna 1931 perustettua lehteä kustantaa samana vuonna perustettu Kiinan valtiollinen tietotoimisto Xinhua (suom. "uusi Kiina"). ==Lähteet== ==Aiheesta muualla== *Lehden lyhyt esittely (xinhuanet.com) Luokka:Kiinalaiset sanomalehdet
Gekkan Shōnen Sirius

Gekkan Shōnen Sirius () on japanilainen shōnen-mangalehti, jota julkaisee Kōdansha. Vuonna 2009 lehden levikki oli 17 334. Lehti on suunnattu 16-21-vuotiaille pojille. == Lähteet == Luokka:Japanilaiset mangalehdet Luokka:Shōnen
Konttorityö

Oy Konttorityö on vuodesta 1938 toiminut konttorikoneiden ja toimistotekniikan maahantuojayritys. Perheyrityksen perusti Viipurin Systema-yhtiössä Viipurissa työskennellyt Markus Hynninen. Hänen työtään jatkoi hänen poikansa, yrittäjäneuvos Tom Hynninen. Vuosikymmenten mittaan Konttorityö on toiminut muun muassa Olivettin maahantuojana 1955–1968. Yrityksen erikoisalaa ovat nykyisin terveydenhuollon sanelu- ja puheentunnistusjärjestelmät, joita yritys on tuonut maahan 1960-luvulta lähtien. Konttorityöllä on nelisenkymmentä jälleenmyyjää ympäri Suomen. Yrityksen toimitusjohtaja on Perttu Hynninen. ==Historiaa== Systema-yrityksen konkurssin 1931 jälkeen Viipurin Systema oli yksi itsenäisistä jälleenmyyjistä, joka saattoi jatkaa toimintaansa. Sen pääomistajia 1930-luvulla olivat Markus Hynninen ja Paul Pöyhönen. Hynninen oli lisäksi mukana helsinkiläisessä Oy Mercedes Ab:ssa, joka toi maahan saksalaisia Roto-monistuskoneita ja toimi myöhemmin nimellä Oy Merso Ab. Kun Hynnisen ja Pöyhösen välille syntyi kitkaa, Hynninen muutti Helsinkiin ja siirsi kaikki Viipurin Systeman edustukset uuteen yhtiöönsä Konttorityö Oy:hyn. Sen nimen hän otti Viipurin Systeman muutaman numeron verran julkaisemasta Konttorityö-lehdestä. Hynninen sai pian myös Tampereen, Vaasan, Oulun, Kuopion ja Lahden konkurssilta välttyneet Systemat muuttamaan nimensä Konttorityöksi ja liittymään näin Hynnisen ketjuun.Hynninen ym. 2009, s. 93–98. Markus Hynninen värväytyi vapaaehtoisena talvisotaan, vapautui palveluksesta 1942 ja kuoli vuonna 1944 sydäninfarktiin. Heti sotien jälkeen Konttorityöllä oli muiden suomalaisyritysten tavoin vaikeuksia saada myytävää tavaraa Saksasta ja Yhdysvalloista, ja päätuotteiksi muodostuivat ruotsalaiset Addo- ja Original-Odhner-laskukoneet.Hynninen ym. 2009, s. 99. Sotien jälkeenkin Konttorityö säilytti kuitenkin asemansa muun muassa maan suurimpana konttorikoneiden korjaamona. 1950-luvun puolivälissä Konttorityö sai italialaisen Olivettin maahantuonnin itselleen Paul Pöyhösen perustamalta Vistemalta.Hynninen ym. 2009, s. 120–124. 1960-luvun lopulla Olivettin uudet yhteyshenkilöt asettivat Konttorityölle uusia ehtoja, joita yritys ei hyväksynyt. Konttorityö luopui Olivettin maahantuonnista mutta jatkoi sen laitteiden korjaamista. Onnekseen yritys oli juuri aloittanut sanelukoneyhteistyön Philipsin kanssa, mihin Konttorityön nykyinenkin liiketoiminta paljolti perustuu. 1970-luvun alussa Philips kehitti ja valmisti myös laskukoneita ja varhaisia tietokoneita. Suomen valtion kanssa tehdyn ison tietotekniikkakaupan toimitusvaikeudet aiheuttivat välien viilenemisen Philipsiin, ja päädyttiin Konttorityön tietokoneosaston myymiseen Philipsille. 1970-luvulla Konttorityö markkinoi myös japanilaisten valmistajien Casion, Seikon ja Citizenin toimistotekniikkaa, ja myöhemmin toi maahan Infotec- merkkisiä kopiokoneita ja fakseja, mutta päätuotteiksi muodostuivat sanelu- ja puheentunnistuslaitteet.Hynninen ym. 2009, s. 125–131. ==Lähteet== * ===Viitteet=== Luokka:Suomalaiset vähittäiskaupan yritykset Luokka:Toimistotekniikka
Ilomantsinjärvi

Ilomantsinjärvi on Pohjois-Karjalassa Ilomantsissa Ilomantsin kirkonkylällä sijaitseva järvi. == Maantietoa == Järven pinta-ala on 920 hehtaaria eli 9,2 neliökilometriä. Se on 4,6 kilometriä pitkä ja 3,4 kilometriä leveä. Järvenselkä on laaja ja avoin. Järvessä on laskettu olevan 14 saarta. Niiden yhteispinta-ala on neljä hehtaaria, mikä on noin 0,4 % järven kokonaispinta- alasta. Saarista Hiidensaari ja Papatinniemen kärjen päässä oleva saari ovat yli hehtaarin suuruisia, ja Pajuluoto, Kontioluoto, Piiloluoto, Lammassaari ja Väliniemen edustan saari ovat yli aarin ja muut seitsemän muuta saarta ovat alle aarin kokoisia. Järvi on luodattu ja siitä on julkaistu syvyyskartat. Sen tilavuus on 14 miljoonaa kuutiometriä eli 0,014 kuutiokilometriä. Järven keskisyvyys on 1,6 metriä ja suurin syvyys on 2,3 metriä. Järvi on tasapohjainen. Järven rantaviivan pituus on 25 kilometriä, josta saarten rantaviivan yhteispituus on kolme kilometriä. Rannat ovat pääosin soistunutta metsämaata. Puolet järven itärannasta on Ilomantsin kirkonkylän taajama- aluetta. Molemmat kirkot ja toinen hautausmaa sijaitsevat järvenrannan läheisyydessä. Muu asutus jää yhteen maatilaan ja muutamaan vapaa-ajan asuntoon. Joensuusta alkava Ilomantsin rata ohittaa järven sen eteläpuolelta. == Vesistösuhteet == Järvi sijaitsee Vuoksen vesistössä (vesistöaluetunnus 04) Koitajoen valuma-alueen (04.9) Mekrijärven–Nuorajärven alueella (04.92), jonka Ilomantsinjärven valuma-alueeseen (04.926) järvi kuuluu. Järven vedenpinnan korkeus on 144,5 metriä mpy. Valuma-alue saa pääosan vedestään omalta valuma- alueeltaan. Ilomantsinjärvi valuma-alueella on yhdeksän yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Tervonlampi (2 ha), Rentutlampi (1 ha) ja Sikrenlampi (2 ha), jotka laskevat Mustajokea myöten etelästä, sekä Havukkalampi (2 ha), Kätkytlampi (3 ha), Markunlampi (5 ha), Haukilampi (3 ha) ja Korpilampi (34 ha) Riihijokea myöten kaakosta. Pieni Akonlampi (2 ha) yhtyy lännestä Kimiinpohjaa pitkin Mustjokeen sen alajuoksulle. Järven laskujoki Ilomantsinjoki lähtee järven pohjoisrannasta ja se laskee 4,7 kilometrin päässä Mekrijärveen, jonka vedenpinta on Palojärven patoamisen seurauksena kohonnut. == Lähteet == Luokka:Koitajoen valuma-alue Luokka:Ilomantsin järvet
Judith Blunt-Lytton

Judith Anne Dorothea Blunt-Lytton, Wentworthin 16. paronitar (1873–1957) oli brittiläinen aatelinen ja hevostenkasvattaja. Hän oli kirjailija Wilfrid Scawen Bluntin ja Wentworthin paronittaren Anne Kingin tytär. He perustivat Englantiin Crabbet Arabian Stud -nimisen hevossiittolan, jonka Judith Blunt peri. Hän hoiti siittolaa kuolemaansa 1957 asti. Siittolan merkitys on suuri, sillä 2010-luvulla yli 90 prosentilla arabianhevosista on siittolan sukulinjaa. Blunt jalosti 1920-luvulla omistamansa Skowronek-nimisen arabianhevosorin welshponitamman kanssa ja loi welara-ponirodun. Blunt oli naimisissa Neville Bulwer-Lyttonin kanssa. == Lähteet == Luokka:Brittiläiset aateliset Luokka:Hevoskasvatus Luokka:Vuonna 1873 syntyneet Luokka:Vuonna 1957 kuolleet
Lankaköynnökset

Lankaköynnökset (Muehlenbeckia) on tatarkasvien (Polygonaceae) heimoon kuuluva kasvisuku. Sukuun kuuluu ainakin 12 lajia, joiden lisäksi monien sukuun kuvattujen lajien taksonominen asema on toistaiseksi epäselvä. == Lankaköynnöslajeja == * Muehlenbeckia andina * Muehlenbeckia australis * Muehlenbeckia complexa – kietolankaköynnös eli isolankaköynnös, lankaköynnös * Muehlenbeckia fruticulosa * Muehlenbeckia hastulata * Muehlenbeckia nummularia * Muehlenbeckia platyclados * Muehlenbeckia sagittifolia – nuolilankaköynnös * Muehlenbeckia tamnifolia * Muehlenbeckia tiliifolia * Muehlenbeckia urubambensis * Muehlenbeckia volcanica == Lähteet == == Aiheesta muualla == * Finto: Kassu – Kasvien suomenkieliset nimet: Muehlenbeckia * Suomen Lajitietokeskus: Lankaköynnökset (Muehlenbeckia) * ITIS: Muehlenbeckia * United States Department of Agriculture (USDA): Muehlenbeckia * Flora of North America: Muehlenbeckia Luokka:Tatarkasvit
Mormonin uhri

Mormonin uhri (myös Mormoonin uhri, ) on vuonna 1911 valmistunut tanskalainen mykkäelokuva. August Blomin ohjaaman melodraaman pääosaa esittää Valdemar Psilander. ==Juoni== Mormonipappi Larsson suostuttelee Ninan lähtemään mukanaan Utahiin, jossa hän aikoo tehdä hänestä jalkavaimonsa. Matkalla Nina muuttaa mielensä, mutta Larsson huumaa naisen ja salakuljettaa hänet Amerikkaan. Ninan veli Olaf ja sulhanen Sven Berg jäljittävät Ninan Salt Lake Cityyn, jossa he onnistuvat vapauttamaan hänet. Larsson saa surmansa omasta luodistaan. ==Näyttelijät== ==Tuotanto ja vastaanotto== Nordisk Films Kompagnin tuottama Mormonin uhri kuuluu valkoista orjakauppaa käsittelevien ”eroottisten melodraamojen” sarjaan. Mormoniyhteisön herättämät epäluulot ja pelot olivat sopiva teema, jonka avulla elokuvan raflaava sisältö voitiin naamioida varoittavaksi esimerkiksi psyykeltään heikkoina pidetyille naisille. Mormonin uhri heijastaa myös yleisempää yhteiskunnan modernisaation herättämää epävarmuutta. Kokonaan Tanskassa kuvattu elokuva on yksityiskohdiltaan täysin epäuskottava, mutta tuolloin vielä tottumaton elokuvayleisö ei ilmeisesti kiinnittänyt huomiota sen puutteisiin. Kansainväliselle yleisölle suunnattu Mormonin uhri oli suuri yleisömenestys varsinkin Britanniassa ja Yhdysvalloissa. Se aloitti mormonivastaisten elokuvien sarjan, jonka käyttövoimana olivat mormonien harjoittama moniavioisuus ja yhteisön historialliset konfliktit muun väestön kanssa. Yhdysvaltojen mormoniyhteisö yritti turhaan saada Mormonin uhrin kielletyksi, mikä lisäsi ennestään yleisön kiinnostusta sitä kohtaan. Mormonivastaisten elokuvien sarja sai yhteisön kiinnostumaan kuvastaan valkokankaalla ja käyttämään elokuvaa myös oman propagandansa välineenä. Mormonin uhria esitettiin Suomessa kolme viikkoa Tanskan-ensi-illan jälkeen. Elokuvaan liitettyä tendenssiä kuvastaa Helsingin Sanomissa julkaistu Lyyra Teatterin mainos: :»Kuten tiedetään on Mormoonin uskonto erittäin ahdasmielinen, joka juuri tämän vaippansa alle kätkee paljon kaikellaista saastaa, joka ei kärsi päivänvaloa, sillä tähän uskontoon kuuluu paljon kaikenlaatuista väkeä, enimmäkseen rappiolle joutuneita neroja ja seikkailjoita – joilla on rikollinen mieli, mutta aina luja, rautainen toiminnan kyky. Yllämainittu elokuva esittää erään mormoonin rikosta.» Suomessa mormonismi ei liene ollut kovin ajankohtainen aihe, mutta Mormonin uhri aiheutti toisenlaisen, elokuvien maahantuontiin liittyneen skandaalin. Frans Engström väitti hankkineensa elokuvaan yksinoikeuden Olympia Teatteria varten suoraan Nordisk Filmsiltä, kun taas Lyyran omistanut Hjalmar V. Pohjanheimo oli vuokrannut sen Pietarista. Pohjanheimon nostamassa kunnianloukkausjutussa Engström tuomittiin lopulta sakkoihin. ==Lähteet== ==Aiheesta muualla== * Luokka:Melodraamat Luokka:Tanskalaiset mykkäelokuvat Luokka:Tanskalaiset mustavalkoelokuvat Luokka:Elokuvat uskonnoista Luokka:Mormonismi taiteessa Luokka:Vuoden 1911 tanskalaiset elokuvat
Bryan Greenberg

Bryan Greenberg (s. 24. toukokuuta 1978 Omaha, Nebraska, Yhdysvallat) on yhdysvaltalainen näyttelijä ja laulaja. Hän on näytellyt muun muassa televisiosarjassa Tunteet pelissä sekä elokuvissa Oikeanlaista kemiaa ja Morsianten sota. Hän on julkaissut myös kolme studioalbumia. == Lähteet == == Aiheesta muualla == * Bryan Greenbergin viralliset kotisivut Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Vuonna 1978 syntyneet Luokka:Elävät henkilöt Luokka:Seulonnan keskeiset artikkelit
Albrekt Rohkea

Albrekt Rohkea (, myös Albrekt Animosus; 27. tai 31. heinäkuuta 1443 Grimma – 12. syyskuuta 1500 Emden)Albert III, Duke of Saxony Encyclopædia Britannica Online Academic Edition. Viitattu 24.9.2017. oli Meissenin rajakreivi (nimellä Albrekt III) ja Saksin herttua vuosina 1485–1500. Hänestä polveutuu Wettinin hallitsijasuvun albertilainen haara. Albrekt oli Saksin vaaliruhtinaan Fredrik II:n nuorempi poika. Hän oli lapsena vuonna 1455 yhdessä veljensä Ernstin kanssa niin sanotun ”Saksin prinssiryöstön” (Prinzenraub) uhreina. Fredrik II:n kuoltua vuonna 1464 Ernst ja Albrekt hallitsivat valtakuntaa yhdessä, mutta Ernst sai vanhempana vaaliruhtinaan arvon. Perittyään pojattomana kuolleelta sedältään Thüringenin alueen vuonna 1485 veljekset jakoivat valtakunnan niin sanotussa Leipzigin jaossa, jossa Albrektille jäi Wettinien historiallinen läänitys Meissenin rajakreivikunta. Jaon seurauksena Albrektista sai alkunsa Wettinien albertilainen haara ja Ernstistä ernestiläinen haara.Nordisk familjebok (1904), s. 498 Runeberg.org. Viitattu 24.9.2017. Albrekt toimi myöhemmin useilla sotaretkillä keisarillisten joukkojen päällikkönä ja sai Pyhän saksalais-roomalaisen kerisarikunnan marsalkan arvon. Hän toimi vuosina 1488–1493 Alankomaiden käskynhaltijana ja sai vuonna 1498 perinnöllisen Friisinmaan käskynhaltijan viran. Albrektin puolisona oli vuodesta 1464 Böömin kuninkaan Georg Podiebradin tytär Zedena. Heidän pojistaan Yrjö Parrakas ja Henrik Hurskas olivat molemmat myöhemmin Saksin herttuoina.Hellmuth Rössler: Albrecht der Beherzte Neue Deutsche Biographie (1953), Deutsche Biographie. Viitattu 24.9.2017. Albrekt pyrki huonolla menestyksellä Böömin kuninkaaksi appensa kuoltua vuonna 1471. ==Lähteet== ==Aiheesta muualla== Luokka:Saksin hallitsijat Luokka:Vuonna 1443 syntyneet Luokka:Vuonna 1500 kuolleet
Nihon Keizai Shimbun

Nihon Keizai Shimbun (), lyhyesti Nikkei Shimbun tai Nikkei) on Japanissa julkaistava arvostettu talouspainotteinen japaninkielinen sanomalehti. Lehti uutisoi erityisesti kauppaan, teollisuuteen, rahoitukseen, valtiovallan liike- elämään liittyviin säädöksiin, maailmankauppaan, ja muista talouselämään liittyvistä aiheista. Maailman sanomalehtien ja uutiskustantajien liiton vuoden 2016 yhteenvedon (WAN-IFRA 2016) mukaan lehti oli levikiltään maailman 10. suurin sanomalehti 2,729 miljoonan numeron levikillään (2015). Saman listan mukaan Nikkei Shimbun oli Japanin neljänneksi laajalevikkisin sanomalehti. Alkujaan nimellä Chugai Bukka Shimpo ('Koti- ja ulkomaan hintauutiset') julkaistu sanomalehti on perustettu vuonna 1876. Lehti vaihtoi nimensä muotoon Chugai Shogyo Shimpo （'Koti- ja ulkomaiden talousuutiset'） vuonna 1889. Nykynimen Nihon Keizai Shimbun lehti sai vuonna 1946. Lehteä kustantaa mediakonserni Nikkei Inc., jonka kotipaikka on Tokio. Lehdestä julkaistaan Osakassa, Sapporossa, Seibussa ja Tokiossa sekä aamun että iltapäivän painos, jotka sisällöltään poikkeavat toisistaan. Lehteä painetaan kaikkiaan 35 paikkakunnalla Japanissa ja ulkomailla. Marraskuussa 2015 Nikkein kustantaja Nikkei Inc. hankki omistukseensa tunnetun englanninkielisen talouslehden Financial Timesin kustantajan FT Groupin sen aiemmin omistaneelta Pearsonlta. ==Lähteet== ==Aiheesta muualla== *Nikkei Asian Review (nikkei.com) Luokka:Japanilaiset sanomalehdet Luokka:Talouslehdet
Greenberg

Greenberg voi tarkoittaa seuraavia: ==Sukunimi== Palmer on muun muassa seuraavien henkilöiden sukunimi: * Brooke Greenberg (1993–2013), yhdysvaltalainen tieteellisen tutkimuksen kohteena ollut kehitysvammainen * Bryan Greenberg (s. 1978), yhdysvaltalainen näyttelijä, laulaja * Clement Greenberg (s. 1909–1994), yhdysvaltalainen taidekriitikko * Drew Z. Greenberg, yhdysvaltalainen tv-käsikirjoittaja * Hank Greenberg (1911–1986), yhdysvaltalainen baseballpelaaja * Jay Greenberg (s.1991), yhdysvaltalainen säveltäjä * Joseph Greenberg (1915–2001), yhdysvaltalainen antropologi, kielitieteilijä * Matt Greenberg, yhdysvaltalainen käsikirjoittaja ja tuottaja * Moshe Greenberg (1928–2010), yhdysvaltalainen juutalainen uskonnontutkija * Rob Greenberg yhdysvaltalainen käsikirjoittaja, ohjaaja, tuottaja * Roman Greenberg (s.1982), brittiläis-israelilainen ammattilaisnyrkkeilijä ==Muita merkityksiä== * Greenberg, Noah Baumbachin ohjaama yhdysvaltalainen elokuva vuodelta 2010
Berwickin rautatieasema (Sussex)

Berwickin rautatieasema on rautatieasema Berwickin kylässä East Sussexissa. Se sijaitsee East Coastway Linen varrella. Asema avattiin 27. kesäkuuta 1846. Sitä käytti 78 494 matkustajaa kaudella 2017–2018. == Lähteet == * === Viitteet === Luokka:East Sussexin rautatieliikennepaikat
Berwickin rautatieasema

Berwickin rautatieasema voi tarkoittaa seuraavia: * Berwickin rautatieasema (Melbourne) * Berwickin rautatieasema (Sussex) * Berwick-upon-Tweedin rautatieasema * North Berwickin rautatieasema
Sankei Shimbun

thumb|Sankei Shimbun -yhtiön pääkonttori Tokiossa. Sankei Shimbun (, merkitykseltään 'Teollisuuden ja talouden sanomalehti') on Japanissa julkaistava japaninkielinen sanomalehti. Se luokitellaan noin 1,6 miljoonan numeron levikillään (2016) yleensä Japanin kymmenen suurimman sanomalehden joukkoon. Lehteä kustantaa tokiolainen kustannusyhtiö Sankei Shimbun Co., Ltd. ==Lähteet== ==Aiheesta muualla== Luokka:Japanilaiset sanomalehdet
The Times Group

Bennett, Coleman & Co. Ltd. eli The Times Group on vuonna 1892 perustettu intialainen lehtitalo ja kustannusyhtiö. Yrityksen kotipaikka on New Delhi. Sen julkaisuihin kuuluvat muun muassa Intian ja maailman levikiltään suurimpien englanninkielisten sanomalehtien joukkoon lukeutuva The Times of India ja Intian johtaviin talousjulkaisuihin lukeutuva The Economic Times. ==Lähteet== ==Aiheesta muualla== *The Economic Times (economictimes.indiatimes.com) Luokka:Intialaiset viestintäyhtiöt Luokka:Lehtitalot
Hubert Burda Media

Hubert Burda Media on suuri saksalainen lehtialan kustannusyhtiö, jota hallitaan kommandiittiyhtiömuotoisen holdingyhtiön kautta. Runsaan 3,0 miljardin Yhdysvaltain dollarin liikevaihdon vuonna 2015 tehneellä lehtikonsernillä oli 93 omaa lehteä ja se edusti 320 kansainvälistä nimikettä Saksassa. Konsernin päätoimipisteet sijaitsevat Saksan Offenburgissa ja Münchenissä. Konserniyhtiöllä oli vuoden 2016 lopussa palveluksessaan yli 10 400 henkeä. Vuonna 2017 yhtiö osti Radio Timesin. Määrävän osake-enemmistön yhtiöstä omistaa saksalainen miljardööri Herbert Burda kahden lapsensa ja yhteistyökumppaninsa (Paul-Bernhard Kallen) kanssa. ==Lähteet== ==Aiheesta muualla== Luokka:Saksalaiset viestintäyhtiöt Luokka:Lehtitalot
Capsule Communicator

Capsule Communicator (CAPCOM) on avaruusalusten lennonjohdossa henkilö, jonka tehtävänä on puhua astronauttien kanssa. Esimerkiksi Apollo 11-lennolla oli 4 CAPCOMia. Kyseinen lyhenne luotiin miehitettyjen avaruuslentojen alkuaikoina, jolloin alukset olivat kapseleita. Nykyään tehtävänimikkeenä käytetään titteliä Spacecraft Communicator. Nykyisin usein tehtävää hoitaa lennonjohdossa astronautin koulutuksen saanut henkilö. ==Lähteet== Luokka:Miehitetyt avaruuslennot Luokka:Ammatit Luokka:Apollo-ohjelma
Krapit

Krapit eli värimatarat (Rubia) on kasvisuku matarakasvien heimossa ja matarakasvien tyyppisuku. Siihen kuuluu 88 lajia. Useita krappeja viljellään värikasvina. == Krappilajeja == * Makaronesiankrappi eli makaronesianvärimatara (Rubia agostinhoi) * Rohtokrappi (Rubia cordifolia) * Kanariankrappi eli kanarianvärimatara (Rubia fruticosa) * Pensaikkokrappi eli pensaikkovärimatara (Rubia peregrina) * Pensaskrappi eli pensasvärimatara (Rubia tenuifolia) * Värikrappi eli aitovärimatara, värimatara, krappi, krappivärimatara (Rubia tinctorum) == Lähteet == == Aiheesta muualla == * Finto: Kassu – Kasvien suomenkieliset nimet: Krapit eli värimatarat (Rubia) * Suomen Lajitietokeskus: Krapit – Rubia * ITIS: Rubia * United States Department of Agriculture (USDA): Rubia * Flora of China: Rubia Luokka:Matarakasvit
Hermann Weyl

Claus Hugo Hermann Weyl (9. marraskuuta 1885 Elmshorn bei Hamburg – 8. joulukuuta 1955 Zürich)Hermann Klaus Hugo Weyl oli saksalainen matemaatikko. Hänet luetaan yhdeksi 1900-luvun tärkeimmistä matemaatikoista, ja hän oli työllään kenttä- ja ryhmäteorian saralla luomassa teoreettisen fysiikan perustaa. Hän opiskeli matematiikkaa Göttingenissä vuosina 1904–1908 ja jatkoi opiskeluaan Zürichin teknillisessä korkeakoulussa vuoteen 1913 asti. Weyl opetti Princetonin Institute of Advanced Studyssa vuosina 1933–1951 matematiikkaa, mutta keskitti tutkimustyönsä moderniin fysiikkaan: pääasiassa suhteellisuusteoriaan ja kvanttimekaniikkaan. ==Teoksia== * Raum, Zeit und Materie (1918) * Gruppentheorie und Quantenmechanik (1928) * The Open World (1932) * Mind and Nature (1934) ==Lähteet== Luokka:Saksalaiset matemaatikot Luokka:Vuonna 1885 syntyneet Luokka:Vuonna 1955 kuolleet
Ugandan protektoraatti

Ugandan protektoraatti oli brittiläisen imperiumin protektoraatti Afrikassa vuodesta 1894 vuoteen 1962. Vuonna 1893 Imperial British East Africa Company siirsi pääosin Bugandasta koostuvan alueen hallinto-oikeudet Yhdistyneelle kuningaskunnalle. Vuonna 1894 Ugandan protektoraatti perustettiin, ja valta- aluetta laajennettiin Bugandan rajojen yli käsittämään alueen, joka käsitti suurimmilta osin nykyisen Ugandan rajat. == Lähteet == == Aiheesta muualla == Luokka:Britannian entiset protektoraatit Luokka:Britannian entiset siirtomaat ja protektoraatit Afrikassa Luokka:Ugandan historia
The Orville

The Orville on yhdysvaltalainen vuonna 2017 alkanut science fiction -painotteinen draamakomediasarja. Sen on luonut Seth MacFarlane ja hänen itsensä lisäksi näyttelijäkaartiin kuuluu Adrianne Palicki, Penny Johnson Jerald, Scott Grimes ja Halston Sage. Sarjan esittäminen aloitettiin yhdysvalloissa Foxin kanavalla 10. syyskuuta 2017. Suomessa sarja alkoi Fox- kanavalla 1. tammikuuta 2018. The Orville -sarjassa on paljon vivahteita Star Trekin maailmasta. Tarina sijoittuu U.S.S. Orville (ECV-197) -nimiselle keskikokoiselle tutkimusalukselle 400 vuoden päässä tulevaisuudessa. == Näyttelijät == == Tuotanto == Toukokuussa 2016 ilmoitettiin Foxin tilanneen 13-osaisen tuotantokauden suoraan MacFarlanen käsikirjoituksen pohjalta. MacFarlane on sanonut saaneensa käsikirjoitukseen paljon vaikutteita Hämärän rajamailla ja Star Trek sarjoista. Vuoden 2016 elokuussa Jon Favreau lupautui ohjaamaan sarjan pilottijakson. Myöhemmin ohjaajiksi tulivat Jonathan Frakes ja Robert Duncan McNeill. Sarja uusittiin toiselle kaudelleen marraskuussa 2017. Ensimmäiset kaksi kautta esitettiin Foxin kanavalla ja kolmannen kauden esittäminen alkoi Hulun palvelussa kesäkuussa 2022. == Lähteet == == Aiheesta muualla == * The Orville Fox.comissa * * The Orville Rotten Tomatoesissa Luokka:2010-luvun yhdysvaltalaiset draamakomediasarjat Luokka:2010-luvun yhdysvaltalaiset scifi-sarjat Luokka:2020-luvun yhdysvaltalaiset draamakomediasarjat Luokka:2020-luvun yhdysvaltalaiset scifi-sarjat Luokka:Foxin televisio-ohjelmat
Nomi (täsmennyssivu)

Nomi voi viitata johonkin seuraavista: * Nomi, kaupunki Japanissa * Nomi, japanilainen sota-alus toisessa maailmansodassa * Nomi Enckell, suomalainen laulaja-lauluntekijä * Klaus Nomi (1944–1983), saksalaissyntyinen laulaja
Hayakawa Shobō

Hayakawa Publishing Corporation () on japanilainen kustantamo. Yhtiö julkaisee muun muassa S-F Magazine tieteiskirjallisuuslehteä, jonka lukijaäänestyksen perusteella jaetaan Hayakawa-palkinto. Yhtiö julkaisee kirjoja useilla eri nimikkeillä: * Hayakawa Mystery * Hayakawa SF Series * Hayakawa Library * Hayakawa Novels * Hayakawa Nonfiction * Kaigai SF Novels * Mysterious Press Books * Shin Hayakawa SF Series * Hayakawa Bunko ** Hayakawa Bunko SF ** Hayakawa Bunko JA *** Hayakawa Comic Bunko *** Jisedaigata Sakka no Real Fiction ** Hayakawa Mystery Bunko ** Hayakawa Engeki Bunko * Hayakawa Mystery World * Hayakawa SF Series J-Collection * Sōzōryoku Bungaku * Hayakawa Shinsho Juice Luokka:Japanilaiset kirjankustantamot
Formoosireaktio

Formoosireaktio on kemiallinen reaktio, jossa formaldehydi reagoi emäksisissä olosuhteissa muodostaen hiilihydraatteja. Ensimmäisen kerran reaktion raportoi venäläinen kemisti Aleksandr Butlerov vuonna 1861. Formoosireaktio on tärkeässä osassa elämän alkuperää koskevissa teorioissa ja astrobiologiassa, koska sen välivaiheita esiintyy tähtienvälisessä aineessa. ==Reagenssit ja mekanismi== Butlerov havaitsi formaldehydin muodostavan emäksisessä vesiliuoksessa noin 20 eri hiilihydraattia sisältävän seoksen. Reaktiolle mekanismin esitti ensimmäisenä Ronald Breslow. Formaldehydi reagoi kondensaatioreaktiolla emäksisissä olosuhteissa kahdenarvoisen kationin esimerkiksi kalsiumionin läsnä ollessa muodostaen glykolialdehydiä. Glykolialdehydi reagoi näissä olosuhteissa edelleen glyseraldehydiä, joka voi edelleen isomeroitua dihydroksiasetoniksi. Nämä alkoholit reagoivat edelleen muodostaen tetrooseja, pentooseja ja heksooseja. Formoosireaktio on autokatalyyttinen, sillä ensimmäisessä vaiheessa muodostuva glykolialdehydi muodostaa kalsiumionin kanssa kompleksin, joka katalysoi glykolialdehydin muodostumista formaldehydistä. Reaktiotyypiltään formoosireaktion vaiheet ovat aldoliadditioita. Butlerovin raportoimana muodostuu eri sokereiden raseeminen seos, mutta kiraalisten yhdisteiden esimerkiksi L-aminohappojen on havaittu katalysoivat D-konfiguraation omaavien hiilihydraattien muodostumista. : ==Formoosireaktio ja elämän alkuperä== Formoosireaktio on tärkeä elämän alkuperän kannalta, koska se antaa selityksen hiilihydraattien muodostumiselle yksinkertaisista lähtöaineista. Ongelmana on, että reaktio tarvitsee 1-2 % formaldehydipitoisuuden toimiakseen tehokkaasti ja koska formaldehydi on hyvin reaktiivinen molekyyli on luonnossa tällaisen pitoisuuden saavuttaminen vaikeaa. Toinen ongelma on, että formoosireaktio on epäspesifinen reaktio, joka tuottaa suuren joukon eri hiilihydraatteja, mutta hyvin vähän elämälle tärkeää riboosia, koska riboosi reagoi hyvin helposti muiksi hiilihydraateiksi formaldehydin kanssa. Eräiden boraattimineraalien kuten booraksi ja colemaniitti kuitenkin pysäyttävät formoosireaktion riboosin asteelle. Tämä johtuu siitä, että riboosi muodostaa näiden mineraalien kanssa rengasrakenteisen boraattiesterin, joka ei reagoi eteenpäin formaldehydin kanssa. Formaldehydiä ja glykolialdehydiä on spektroskooppisten tutkimusten perusteella havaittu muun muassa tähtienvälisessä aineessa ja komeetoissa. ==Lähteet== Luokka:Elämän synty Luokka:Orgaaniset reaktiot
Imagine (tietokoneohjelma)

Imagine (myös nimellä Imagine 3D) oli Impulse, Inc:n kehittämä Amigalle julkaistu 3D-grafiikan säteenseuranta ja mallinnusohjelma. Ohjelma on kehitetty yrityksen aiemman TurboSilver-ohjelman pohjalta, jonka yhtiö esitteli vuonna 1986 AmiEXPOssa. Ohjelman ensimmäinen versio julkaistiin vuonna 1990. Version 5 julkaisun jälkeen kehityksessä on ollut mukana tuki PowerPC-suorittimille ohjelman versioon 6. == Lehdistössä == Amiga Magazine vertaili ohjelman versiota 2.0 Caligari -ohjelman versioon 2.0 vuonna 1992. Lehti esitteli ohjelman versiota 3.0 vuonna 1994. Ohjelman versio 4.0 on julkaistu CU Amiga -lehden kansilevykkeellä vuonna 1997. == Katso myös == * Sculpt 3D * VideoScape 3D == Lähteet == == Aiheesta muualla == * Harrastajasivusto Luokka:Amiga-ohjelmat Luokka:Säteenseurantaohjelmat Luokka:3D-grafiikkaohjelmistot
François Civil

François Civil (s. 29. tammikuuta 1989) on ranskalainen näyttelijä. Hän on näytellyt muun muassa elokuvissa As Above/So Below ja Frank. ==Osittainen filmografia== Vuosi Nimi Rooli Ohjaaja Muuta 2005 Le Cactus nuori Patrick Gérard Bitton & Michel Munz 2006 Louis la brocante Arthur Patrick Marty Televisiosarja (yksi jakso) 2007 Molière Louis Béjart Laurent Tirard 2007 Autopsy Paco Mercadier Jérôme Anger Televisioelokuva 2008 Soit je meurs, soit je vais mieux Martial Laurence Ferreira Barbosa 2008 Sur ta joue ennemie Milan Jean-Xavier de Lestrade 2008 Flirts Xavier Lionel Dos Santos Lyhytelokuva 2008 P.J. Axel Avranche Thierry Petit Televisiosarja (yksi jakso) 2009 Omar Arthur Sébastien Gabriel Lyhytelokuva 2009 Dans nos veines Lionel Guillaume Senez Lyhytelokuva Brussels Short Film Festival – Best Performance Festival Jean Carmet – Best Performance 2009 Enquêtes réservées Antoine Morrand Benoît d’Aubert Televisiosarja (yksi jakso) 2010 Bus Palladium Mario Christopher Thompson 2011 Elles Florent Małgorzata Szumowska 2011 Nos résistances Racine Romain Cogitore 2011 Une pure affaire Tom Alexandre Coffre 2011 Five Tim Igor Gotesman Lyhytelokuva 2011 Simple Enzo Ivan Calbérac Televisioelokuva 2011 Emma Jérôme Alain Tasma Televisioelokuva 2011 Hard Tony Cathy Verney Televisiosarja (kaksi jaksoa) 2012 The Stroller Strategy François Clément Michel 2012 Vacances Romain Frédéric Doll Lyhytelokuva 2013 Fonzy Hugo Isabelle Doval 2013 Väliäkö 20 vuotta opiskelija David Moreau 2013 Macadam Baby Thomas Patrick Bossard 2013 Pour le rôle Pierre Niney Lyhytelokuva 2013 The Lanzac Clan Julien Verneuil Josée Dayan Minisarja 2013 Alias Caracalla Maurice de Chaveigné Alain Tasma (2) Minisarja 2013 Tiger Lily, quatre femmes dans la vie Ziggy Benoît Cohen Minisarja 2013 Casting(s) useita Hugo Gélin & Pierre Niney (2) Televisiosarja 2014 Frank Baraque Lenny Abrahamson 2014 As Above/So Below Papillon John Erick Dowdle 2014 Les Baumettes Jean-Louis Raphel Hugo Gélin (2) Lyhytelokuva 2014 Le fantôme de merde ärsyttävä haamu Raphaël Descraques Lyhytelokuva 2014 L’héritière Guillaume Alain Tasma (3) Televisioelokuva 2014 Rosemary’s Baby Jacques Agnieszka Holland Minisarja 2015 Made in France Christophe Nicolas Boukhrief 2015 Virtuoso Isidoro Alan Ball Televisiosarja (yksi jakso) 2015– Dix pour cent Hippolyte Rivière Lola Doillon, Laurent Tirard (2), ... Televisiosarja (kuusi jaksoa) 2016 Five Timothée Igor Gotesman (2) 2017 Viinitilamme Ranskassa Jérémie Cédric Klapisch 2017 Calls Tom Timothée Hochet Televisiosarja (yksi jakso) 2018 Burn Out Tony Yann Gozlan 2019 Le Chant du loup Chanteraide Antonin Baudry ==Lähteet== ==Aiheesta muualla== Luokka:Ranskalaiset näyttelijät Luokka:Vuonna 1989 syntyneet Luokka:Elävät henkilöt
Kustaa Vaasa (täsmennyssivu)

Kustaa Vaasa voi tarkoittaa ainakin seuraavia: *Kustaa Vaasa (1496–1560), Ruotsin kuningas *Kustaa Eerikinpoika Vaasa (1568–1607), Ruotsin kruununprinssi *Kustaa, Vaasan prinssi (1799–1877), Ruotsin kruununprinssi *Kustaa Vaasa, Suomessa 1939–1943 ilmestynyt äärioikeistolainen lehti * Kustaa Vaasa (Gustav Vasa), August Strindbergin näytelmä vuodelta 1899 *Kustaa Vaasa (Gustaf Wasa), kaksiosainen ruotsalainen mykkäelokuva vuodelta 1928 *Kustaa Vaasa, suomalainen televisionäytelmä vuodelta 1969 *Kustaa Vaasa, tšekkiläisen Leopold Koželuhin säveltämä ooppera 1800-luvun alusta
LightWave 3D

LightWave 3D on NewTekin kehittämä säteenseuranta- ja 3D-grafiikan mallinnusohjelma. Ohjelma on julkaistu Amigalle vuonna 1990 Video Toaster -laajennuskortin yhteydessä. Ohjelman olivat kehittäneet Allen Hastings ja Stuart Ferguson. Hastings oli aiemmin kehittänyt Amigalle VideoScape 3D -ohjelman. CGI-grafiikan teosta tuli merkittävästi halvempaa kun Lightwave tuli kaupallisesti saataville. Ohjelmaa on käytetty Babylon 5 -televisio- ohjelman teossa. NewTek on saanut Emmy Engineering Plaque -palkinnon vuonna 2003 ohjelmasta. Myös SeaQuest DSV:n teossa on käytetty LightWavea. Ohjelma oli aluksi saatavilla vain Video Toasterin mukana, mutta tuli saataville erillisenä vuonna 1994. Joillekin asiakkaille ohjelma oli varsinainen syy ostaa kortti. Screamer oli NewTekin kehittämä renderöintilaitteisto, josta DeskStation Technology julkaisi supistetun version nimeltä Raptor: Raptor liitettiin Toasterilla varustettuun tietokoneeseen Ethernet-kortilla ja sitä ohjattiin LightWaven erikoisversiolla. Star Trek: Voyager -sarjan teossa käytettiin rinnakkain ohjelman versioita Amigalle ja SGI:n työasemille. Ohjelmasta on julkaistu versiot myös muun muassa Silicon Graphicsin (SGI) työasemille, Windowsille ja OS X:lle. == Katso myös == * VideoScape 3D == Lähteet == Luokka:Säteenseurantaohjelmat Luokka:3D-grafiikkaohjelmistot
Barzan

Barzan on kaupunki Pohjois-Irakissa. Kaupunki on syrjäinen ja taloudellisesti vähäpätöinen ja se tunnetaankin parhaiten barzanien kurdiheimon kotiseutuna. ==Maantiede== Barza sijaitsee Pohjois-Irakissa lähellä maan Turkin vastaista rajaa Shirinvuoren ja ylisen Zabjoen välissä. Alue on vuoristoista ja koostuu metsäisistä laaksoista. Alueelle on ehdotettu muodostettavan kansallispuisto. Lähialueen vuoret ovat tärkeitä paikallisille lajeille, joista lähistöllä tavataan esimerkiksi besoaarivuohia. Alue on yksi harvoista paikoista Irakin Kurdistanissa, joissa villivuohet ovat vielä melko yleisiä. Barzani heimo on pitänyt pitkään yllä vuohien metsästyskieltoa. Paikallisten mukaan alueella on havaittu myös leopardeja. ==Historia== Sharaf Khan Bidlisi mainitsi nykyisen Barzanin kirjassaan Sharafnama nimellä Baziran ja kirjoitti sen kuuluvan Bahdinanin mireille. 1840-luvulla suufilaiseen Naqshbandi-veljeskuntaan kuulunut šeikki Abdul Rahman asettui Barzaniin ja hänestä tuli Barzanien suvun ja heimon ensimmäinen edustaja. Barzaniin pyrittiin luomaan eräänlainen utopistinen yhteiskunta, jonne toivotettiin tervetulleeksi pakolaisia muilta alueilta. Barzanin barzanit joutuivat kuitenkin nopeasti yhteenottoihin lähiseudun voimakkaan zibarien heimon kanssa. Barzanin šeikit tulivat tunnetuiksi sotiessaan osittamastaan kyvykkyydestään ja uskonnollisina johtajina. Yksi heistä oli Mustafa Barzani, jonka vaatimaton hauta sijaitsee Barzanissa. Ennen vuotta 1991 kylä tuhoutui kaikkiaan 16 kertaa paikallisten ja keskushallinnon yhteenotoissa. Sittemmin se on jälleenrakennettu. ==Lähteet== Luokka:Irakin kaupungit Luokka:Erbil (maakunta)
CGI (grafiikka)

CGI-grafiikka () on tietokoneohjelmalla tuotettua grafiikkaa, jota käytetään taiteena, painetussa mediassa, tv-ohjelmissa ja elokuvissa, videopeleissä ja tietokonesimulaatioissa. Erityisesti CGI-animaatio viittaa elokuvissa käytettyihin kohtauksiin. Tietokonekerroskuvaus käyttää tietokoneella luotuja kuvia. Tuotettu grafiikka voi pyrkiä fotorealismiin tai piirrosanimaation näköisyyteen. Eräänä tavoitteena fyysinen realismi tai aidonkaltainen liike. CGI-grafiikka on filmiteollisuudessa "visuaalisten efektien" (VFX) muoto, joka viittaa jälkituotannossa tekemiseen. Vastakohtana tälle ovat "erikoistehosteet" (SFX), jotka tehdään kuvausten aikana tekniikoilla kuten miniatyyrit, matte-maalaukset ja kameratoiminnot. Jurassic Park (1993) vakuutti jotkin elokuvantekijät että CGI-grafiikalla pystyttiin tekemään elävän näköistä kuvaa. CGI-grafiikkaa ajatellaan halvempana, mutta toisen näkemyksen mukaan siinä saadaan enemmän vastinetta rahalle ja sitä voi muokata enemmän. == Katso myös == * Säteenseuranta * 3D-grafiikka * Kolmiulotteinen mallinnus == Lähteet == == Aiheesta muualla == Luokka:Tietokonegrafiikka
The Man (The Killersin kappale)

The Man on yhdysvaltalaisen rockyhtye The Killersin kappale, joka julkaistiin ensimmäisenä singlenä yhtyeen viidenneltä albumilta Wonderful Wonderful (2017). ”The Man” ylsi Britannian singlelistalla parhaimmillaan sijalle 76. Kappale julkaistiin 14. kesäkuuta 2017 digitaalisena latauksena ja suoratoistona ja sen musiikkivideo kaksi viikkoa myöhemmin videopalvelu YouTubessa. == Kappaleet == === Digitaalinen lataus === # == Lähteet == Luokka:Vuoden 2017 kappaleet Luokka:The Killersin kappaleet
Tuuliot

Tuuliot (Ifloga) on asterikasvien (Asteraceae) heimoon kuuluva kasvisuku. Sukuun kuuluu 16 lajia. Tuuliot muistuttavat tuulenlentoja eli sykerötuulenlentoja (Filago), joiden tieteellisestä nimestä tuulioiden tieteellinen nimikin on johdettu. == Lajeja ja alalajeja == * Ifloga ambigua * Ifloga molluginoides * Ifloga paronychioides * Ifloga polycnemoides * Ifloga repens * Ifloga spicata – tähkätuulio ** Ifloga spicata subsp. obovata – lapatähkätuulio ** Ifloga spicata subsp. spicata – nauhatähkätuulio * Ifloga verticillata == Lähteet == == Aiheesta muualla == * Finto: Kassu – Kasvien suomenkieliset nimet: Ifloga Luokka:Asterikasvit
Vällykit

Vällykit (Lasiopogon) on asterikasvien (Asteraceae) heimoon kuuluva kasvisuku. Sukuun kuuluu yhdeksän lajia. Vällykkien (Lasiopogon) suvun tieteellinen nimi on eläinkunnassa yhden petokärpässuvun tieteellinen nimi. == Lajeja == * Lasiopogon brachypterus * Lasiopogon debilis * Lasiopogon glomeratus * Lasiopogon glomerulatus * Lasiopogon micropoides * Lasiopogon minutus * Lasiopogon muscoides – tupsuvällykki * Lasiopogon ponticulus * Lasiopogon volkii == Lähteet == == Aiheesta muualla == * Finto: Kassu – Kasvien suomenkieliset nimet: Lasiopogon Luokka:Asterikasvit
Lasiopogon

Lasiopogon on tieteellinen suvun nimi, joka voi tarkoittaa kasvisukua tai hyönteissukua. * Lasiopogon on vällykkien suku asterikasvien (Asteraceae) heimossa. * Lasiopogon on suku petokärpästen (Asilidae) heimossa, Stichopogoninae-alaheimossa.
Hamed Abdel-Samad

Hamed Abdel-Samad (; s. 1. helmikuuta 1972 Kairo) on saksalais-egyptiläinen politiikan tutkija ja kirjailija. == Elämä == Abdel-Samad syntyi egyptiläisille vanhemmille 1. helmikuuta 1975 Kairossa. Hän oli perheen viidestä lapsesta kolmas. Abdel-Samadin isä oli sunnimuslimi ja imaami. Vuonna 1995 Abdel-Samad muutti Saksaan ollessaan 23-vuotias. Pian saapumisensa jälkeen hän meni naimisiin itseään 18 vuotta vanhemman opettajan kanssa. == Julkisuus == Abdel-Samad nousi Saksassa julkisuuteen vuonna 2009 kirjoitettuaan teoksen Mein Abschied vom Himmel (). Abdel-Samadin mukaan hän kirjoitti kirjan oppiakseen ymmärtämään omaa elämäänsä liittyvät ristiriitaisuudet. Kirjan tarkoituksena ei ole tarjota ratkaisua islamilaiseen kulttuuriin, mutta ei myöskään kehottaa ketään hylkäämään islaminuskoa. Kirjan julkaisu aiheutti Egyptissä vastustusta ja erimielisyyksiä. Abdul-Samadia vastaan esitettiin fatwa eli islamilaiseen kulttuuriin kuuluva uskonoppineen antama uskonnollinen lausuma tai tulkinta ja Abdel-Samad otettiin poliisin suojelukseen. Abdel-Samad vaatii, että Euroopassa asuvat muslimit harjoittaisivat uskontoaan ilman sharia-lakia, jihadismia, sukupuoleen perustuvaa erottelua, käännytystyötä ja "oikeutusmentaliteettia". Hän kritisoi saksalaista poliittista järjestelmää islamiin kohdistuvien pelkojen huomiotta jättämisestä suvaitsevaisuuden nimissä. Abdel-Samadin mukaan tämä pelkojen sivuuttaminen on aiheittanut paheksunnan kantaväestön keskuudessa. Abdel-Samad osallistui saksalaiseen islaminuskoa käsittelevään konferenssiin, joka pidettiin Saksan liittovaltion sisäasiainministerin Thomas de Maiziéren pyynnöstä. Syksyllä 2010 Abdel-Samad osallistui toimittaja Henryk M. Broderin kanssa 30 000 kilometrin mittaiselle ajomatkalle Saksan läpi viisiosaisessa televisiosarjassa. Egyptiläisen salafi-islamistisen kanavan Al-Hafezin 7. heinäkuuta 2013 lähettämässä haastattelussa egyptiläinen tiukanlinjan pappi ja Al-Azharin yliopiston professori Mahmoud Shaaban syytti Abdel-Samadia harhaoppisuudesta ja ilmoitti, että "hänet on tapettava vääräuskoisuudesta... ellei hän peru puheitaan." Shaaban totesi myös, että "sen jälkeen, kun hän on kohdannut todisteet, hänen tappamisensa on sallittua, jos Egyptin hallitus ei sitä tee." Vuonna 2015 Abdel-Samad käynnisti virallisella arabiankielisellä Youtube-kanavallaan ohjelman Ṣundūq al-Islām (eng. Box of Islam). Syyskuussa 2017 kanavalla oli yli 52 000 suosittelijaa ja yli 12,4 miljoonaa katselukertaa. Berliinin poliisi kuulusteli Abdel-Samadia väitetystä kapinanlietsomisesta vuonna 2016. Abdel-Samad ja saksalainen sanomalehti Die Welt kritisoivat tätä hyökkäyksenä sananvapautta vastaan. == Väitetty sieppaus == Egyptiläiset uutissivustot kertoivat sunnuntaina 24. marraskuuta 2013 Abdel-Samadin sieppauksesta, jonka takana olivat tuntemattomat henkilöt. Tämän jälkeen keskiviikkona 27. marraskuuta 2013 kuitenkin ilmoitettiin Abdel- Samadin tulleen uudestaan esiin. Abdel-Samadin äiti kielsi huhut sieppauksesta. Luokka:Vuonna 1972 syntyneet Luokka:Elävät henkilöt Luokka:Saksalaiset kirjailijat Luokka:Politiikan tutkijat Luokka:Egyptiläiset kirjailijat
Sudet (albumi)

__NOTOC__ Sudet on SIG:n studioalbumi, joka julkaistiin maaliskuussa vuonna 1981. Levyllä on mukana mm "Jos sä rakastat mua", "Tänä yönä" ja "Elämä vie minua". Metsurin koira on parodia Jätkän humpasta. == Menestys == Sigin "Sudet" levyä myytiin noin 20 000 kappalettaMattila 2018, s 57. Se debytoi Suomen virallisen listan (myyntilista) kymmenennellä sijalla, ja pysyi listalla yhteensä seitsemän viikkoa.Suomi soi. s 171, . "Mitä Suomi soittaa"-kirjan ja Suosikin mukaan myyntilistasijoitus oli 16, ja albumi pysyi listalla kuukauden ajanLassila 1990, s 233Suosikki 1/1981. Soundin vuoden 1981 äänestyksen mukaan albumi oli vuoden 26. paras albumiSoundi 1982. == Kappaleet == Kaikki kappaleet kirjoittanut Matti Inkinen, ellei toisin mainittu. # # # # # # # # # # # # == Kokoonpano == * Matti Inkinen – laulu * Timo Kilpinen – kitara * Rauno Linja-aho – kitara * Ari Hemmilä – basso * Matti Ranta – rummut * Juha Oksanen – kosketinsoitin == Lähteet == * === Viitteet === == Aiheesta muualla == * Sudet discogs.com -sivustolla *Suomi soi 4, *Lassila, Juha: Mitä Suomi soittaa? - Hittilistat 1954-87 (Jyväskylän yliopisto: nykykulttuurin tutkimusyksikkö, 1990) Luokka:SIG:n albumit Luokka:Vuoden 1981 albumit
Ri Yong-ho

Ri Yong-ho (; s. 10. heinäkuuta 1956,Pjongjang) on pohjoiskorealainen poliitikko ja diplomaatti, joka toimi Pohjois-Korean ulkoministerinä vuosina 2016–2020. Ri Yong-holla on pitkä ura ulkopolitiikassa ja häntä on kuvailtu ”taitavaksi neuvottelijaksi”.North Korea appoints Ri Yong Ho as new foreign minister Hän aloitti uransa Pohjois-Korean ulkoministeriössä vuonna 1978.Ri Yong-ho Hän on työskennellyt Zimbabwen ja Ruotsin suurlähetystöissä sekä ulkoasiainneuvoksena. Syyskuun lopulla 2017 Ri Yong-ho syytti Yhdysvaltain presidenttiä Donald Trumpia ”sodan julistamisesta” Pohjois-Koreaa vastaan. Rin mukaan Pohjois-Korealla on oikeus ampua alas yhdysvaltalaiset pommikoneet.Pohjois-Korea: Trump on julistanut meille sodan - ammumme pommikoneet alas IltalehtiPohjois-Korea uhkaa ampua alas Yhdysvaltojen pommikoneet – Pentagon lupaa tarjota Trumpille keinot vastata provokaatioihin Helsingin SanomatPohjois-Korea: USA julisti sodan – voimme ampua koneet alas Uusi Suomi ==Lähteet== == Aiheesta muualla == Luokka:Vuonna 1956 syntyneet Luokka:Elävät henkilöt Luokka:Pohjoiskorealaiset poliitikot
Veijonen

Veijonen on sukunimi, joka on muun muassa seuraavilla suomalaisilla henkilöillä: *Juha Veijonen (s. 1959), näyttelijä *Kalevi Veijonen (1922–2007), näytelmäkirjailija *Onni Veijonen (1898–1944), näyttelijä, Juha Veijosen isoisä
Etuosto-oikeus

Etuosto-oikeus on kiinteistön kaupan yhteydessä käytetty käsite jonkin asianosaisen osapuolen oikeudesta asettua ostajan edelle. Käsitettä käytetään Suomessa ja Ruotsissa varsinkin kunnan etuosto-oikeuden yhteydessä, kun kunta on lain mukaan oikeutettu ostamaan sisällään olevan kiinteistön alkuperäisen ostajan sijasta. Etuosto-oikeus esiintyy myös muissa yhteisöissä ja voi kohdistua myös immateriaalisiin oikeuksiin kuten mm. levityssopimuksiin. Jos tämä oikeus ei kohdistu tai virheellisesti kohdistuu muihin kuin laillisiin oikeudenomistajiin, voidaan heidän oikeudenmenetyksensä korvata. Sopimus voidaan jopa riitauttaa sillä perusteellä että myyjä on neuvotellut etuosto- oikeuden omistajan kanssa niin että sitä voidaan käyttää hyväksi. == Kunnan etuosto-oikeus kiinteistökaupassa == Kunnan etuosto-oikeudesta säädetään Suomessa etuostolaissa, Norjassa laissa leasing-oikeuksista (Lov om løysingsrettar) ja Ruotsissa laissa etuosto-oikeudesta (Lag om förköpsrätt). Luokka:Oikeustiede Luokka:Kiinteistöoikeus
Betchworthin rautatieasema

Betchworthin rautatieasema on rautatieasema Betchworthin kylässä Surreyssä. Se sijaitsee North Downs Linen varrella. Asema avattiin 4. heinäkuuta 1849. Sitä käytti 14 972 matkustajaa kaudella 2015–2016. == Lähteet == * === Viitteet === Luokka:Surreyn rautatieliikennepaikat
Velhon morsian

Velhon morsian () on japanilainen manga, jonka on luonut Kore Yamazaki. Sarjaa julkaistaan Mag Gardenin Monthly Comic Garden -lehdessä. Sitä on ilmestynyt tähän mennessä 15 pokkarin verran. Suomessa mangaa julkaisee Punainen jättiläinen. Sarja kertoo orvosta tytöstä nimeltä Chise Hatori, jolla on kyky nähdä yliluonnollisia asioita. Kallopäinen velho Elias Ainsworth ostaa hänet huutokaupasta ja ottaa hänet asumaan luokseen lähelle Lontoota. Chisestä tulee Eliaksen oppilas ja morsian. Sarjasta tehty 24-osaisen animesarjan on tarkoitus alkaa lokakuussa 2017. Sarjasta on tehty myös kolmiosainen OVA. == Lähteet == == Aiheesta muualla == *Sarjan arvostelu Animelehti.fissä Luokka:Mangasarjat Luokka:Animesarjat Luokka:2010-luvun anime ja manga
Lucky Air

Lucky Air (, pinyin: Xiángpéng Hángkōng Gōngsī) on kiinalainen lentoyhtiö, jonka kotipaikka on Kunming Changshuin kansainvälinen lentoasema Kunmingissa, Yunnanin maakunnassa, Kiinassa. Lentoyhtiö perustettiin vuonna 2004. Se on nykyään Hainan Airlinesin tytäryhtiö. Lucky Air suunnitteli, että se lentäisi 17. tammikuuta 2018 lähtien ensin Kunmingista Chengduun ja jatkaisi sieltä lyhyen pysähdyksen jälkeen Helsinkiin. Lentoreittiä olisi lennetty Airbusin A330-laajarunkokoneilla kahdesti viikossa. Yhtiö kuitenkin luopui suunnitelmastaan. (Maksumuuri.) == Lähteet == == Aiheesta muualla == Luokka:Kiinalaiset lentoyhtiöt Luokka:Yunnan
Indietronica

Indietronica (tunnettu myös nimellä indie electronic) on musiikin tyylilaji, joka yhdistää indiemusiikkia, electronicaa, rockia sekä popia keskenään. Tyypillisiä indietronicassa käytettäviä instrumentteja ovat muun muassa kosketinsoitin, syntetisaattori, sampleri sekä rumpukone. ==Lähteet== Luokka:Elektronisen musiikin alalajit Luokka:Indie rock
Dreampop

Dreampop (tai dream pop) on vaihtoehtorockin alalaji, joka kehittyi Yhdistyneessä kuningaskunnassa 1980-luvun alussa. Dreampopissa on olennaista keskittyminen tunnelmaan ja tekstuuriin yhtä paljon kuin melodiaankin. Tyylilaji kehittyi vaihtoehtorockin lisäksi myös goottirockista. == Tyylilajin edustajia == * Cocteau Twins * Julee Cruise * My Bloody Valentine ==Lähteet== Luokka:Alternative rockin tyylilajit Luokka:Popin tyylilajit